 Siihayaha Xeer-ilaaliyaha guud ee dowladda Puntland Maxammed Xareed Faarax ayaa shir jaraaid ku qabtay magaalada Garoowe waxaana uu ka warbixiyay tacaddiyada kufsi ee saddexdii bilood ee la soo dhaafay ka dhacay afar gobol oo kamid ah sagaalka gobol ee Puntland iyo sida loo maareeyey, iyadoona inta badan lagu dhameeyo qaab wada hadal ah oo ay ka galaan beelaha ay kasoo kala jeedaan qofka dhibka loo gaystay iyo midka gaystay. 